Diari Oficial de la Generalitat Valenciana


Sumari del DOGV 3041, del 23-07-1997 (1997/7964)

ORDRE de 9 de maig de 1997, de la Conselleria de Cultura, Educació i Ciència, per la qual es modifica la denominació i/o altres aspectes de determinats centres docents públics d'educació infantil i primària, de titularitat de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3041

Data del DOGV
:   23-07-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7964


Data del document
:   09-05-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 9 de maig de 1997, de la Conselleria de Cultura, Educació i Ciència, per la qual es modifica la denominació i/o altres aspectes de determinats centres docents públics d'educació infantil i primària, de titularitat de la Generalitat Valenciana.  
El Reglament Orgànic i Funcional de les Escoles d'Educació Infantil dels Col·legis d'Educació Primària Públics estableix, en el punt 1 de l'article 4, que els centres docents públics de titularitat de la Generalitat Valenciana tindran la denominació específica que determine la Conselleria de Cultura, Educació i Ciència. Així mateix, el punt 2 de dit article estableix que, una vegada creat el centre, el consell escolar d'aquest podrà proposar a l'esmentada Conselleria la denominació específica, després de l'informe previ favorable del consell escolar municipal.  
Vistes les propostes de canvis de denominació formulades per determinats consells escolars de centres i els informes emesos pels corresponents consells escolars municipals.  
Vists els expedients de canvi de domicili de determinats centres públics dels nivells assenyalats.  
De conformitat amb el que s'estableix en el Reglament Orgànic i Funcional de les Escoles d'Educació Infantil i dels Col·legis d'Educació Primària Públics, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Els centres docents públics,indicats en l'annex I d'aquesta ordre, canvien la seua denominació segons s'hi especifica.  
Segona  
Els centres docents públics, assenyalats en l'annex II d'aquesta ordre, canvien el seu domicili segons s'hi especifica.  
DISPOSICIÓ ADDICIONAL  
Única  
Aquesta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes es referiran al començament del curs escolar 1997/98.  
Segona  
Contra aquesta ordre, que posa fi a la via administrativa, es podrà interposar recurs contenciós administratiu després de comunicar-ho prèviament a l'òrgan que va dictar l'acte impugnat, segons el que estableix l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de l'ordre en el Diari Oficial de la Generalitat Valenciana, d'acord amb el que es preveu en l'article 58.3 de la Llei de la Jurisdicció Contenciosa Administrativa.  
València, 9 de maig de 1997  
El conseller de Cultura, Educació i Ciència  
FRANCISCO CAMPS ORTIZ